**Ministru kabineta noteikumu projekta**

**“Grozījumi 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai””**

 **sākotnējās ietekmes novērtējuma ziņojums (anotācija)**

|  |
| --- |
|  **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekta “Grozījumi 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk – Projekts) paredz noteikt prasības epidemioloģisko ierobežojumu laikā B1, B, BE transportlīdzekļu vadītāju kategorijām apmācībai, kā arī svītrot normu, ka transportlīdzekļu vadītāju apmācība ir atļauta tikai tām personām, kuras apmācības uzsākušas līdz 2020.gada 20.decembrim. Tāpat Projekts paredz precizēt prasības attiecībā uz transportlīdzekļos uzstādītām drošības konstrukcijām, kas norobežo transportlīdzekļa vadītāja vietu no pasažieru vietām, kā arī izslēgt prasību parakstīt protokolu tehniskās apskates laikā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Satiksmes ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Transportlīdzekļu vadītāju apmācība ārkārtējas situācijas laikā ir ierobežota – tā atļauta ar nosacījumiem. Transportlīdzekļu vadītāju apmācības kārtību nosaka Ministru kabineta 2010.gada 13.aprīļa noteikumi Nr.358 “Noteikumi par transportlīdzekļu vadītāju apmācību un transportlīdzekļu vadītāju apmācības programmām” (turpmāk – Apmācību noteikumi). Izvērtējot MK noteikumu Nr.360 prasības ir secināms, ka nepieciešams pārskatīt MK noteikumos Nr.360 ietvertās prasības attiecībā uz transportlīdzekļu vadītāju apmācību.Saskaņā ar MK noteikumiem Nr.360 apmācības klātienē var apgūt personas, kas uzsākušas apmācību citu kategoriju, tostarp B kategorijas transportlīdzekļu, vadīšanas tiesību iegūšanai un reģistrētas autoskolas mācību grupā līdz 2020.gada 20.decembrim. Papildus Noteikumi paredz, ka apmācību ir iespējams veikt, ja atbilstoši normatīvajiem aktiem personai mācības nepieciešamas iecelšanai amatā vai darba tiesisko attiecību nodibināšanai un izpildei, sertifikātu, licenču, apliecinājumu, apliecību un citu tamlīdzīgu dokumentu saņemšanai, uzturēšanai, termiņa pagarināšanai vai atjaunošanai, kā arī profesionālās kvalifikācijas atzīšanai un kompetences atbilstības apliecināšanai.Saskaņā ar VAS “Ceļu satiksmes drošības direkcija” sniegto informāciju, jau šobrīd ir izveidojusies aptuveni 9000 personu rinda uz jaunu transportlīdzekļu vadītāju apmācību. Jānorāda, ka mācību apguve klātienē notiek individuāli, un telpā vai transportlīdzeklī atrodas tikai apmācāmā persona un apmācības veicējs, mācību apguves laikā klātesošie lieto mutes un deguna aizsegus, un ir nodrošināta telpu (tostarp transportlīdzekļa) pastiprināta vēdināšana un klātienes mācību laikā tiek nodrošināti visi piesardzības pasākumi atbilstoši noteiktajām rekomendācijām.Jāņem arī vērā, ka jaunu transportlīdzekļu vadītāju apmācība ir saistīta ar Latvijas uzņēmumu konkurētspēju starptautiskajā un iekšzemes autopārvadājumu tirgū, kā arī nepieciešama, lai strādājošie turpinātu veikt savus darba pienākumus vai iesaistītos darba tirgū. Turklāt ierobežojumu ietekmē ir būtiski pieaugusi dažādu piegādes risinājumu popularitāte (tiešsaistē veikto pasūtījumu piegāde ar autotransportu). Jaunu transportlīdzekļu vadītāju apmācības pakalpojuma nodrošināšana paplašina arī iespēju veikt kravu pārvadājumus, jo īpaši kritiskās kravas (pārtika, medicīnas preces, neatliekamā palīdzība u.c.), kā arī tiek dota iespēja cilvēkiem iesaistīties darba tirgū. Ņemot vērā, ka transportlīdzekļu valsts tehniskās apskates procesā, transportlīdzekļu tehniskajā kontrolē uz ceļa, kā arī transportlīdzekļu ekspluatācijā (jo īpaši pasažieru pārvadājumu jomā, vadītāju apmācībā un eksaminācijā) ir identificējami riski, kas noteikti ar normatīvajiem aktiem par epidemioloģiskās drošības pasākumiem Covid-19 infekcijas izplatības ierobežošanai, kamēr pastāv epidemioloģiskie draudi, noteikumu projekts paredz iespēju transportlīdzekļu lietotājiem tos aprīkot ar fizisku barjeru, kas pasargā vadītāju no inficēšanās draudiem. Noteikumu projekts paredz, ka transportlīdzekļos atļauts uzstādīt nesertificētu vai nemarķētu, caurspīdīga materiāla (piemēram, plastikāta) aizsargkonstrukciju, kas norobežo transportlīdzekļa vadītāja vietu no pasažieru vietām. Aizsargkonstrukcijas stiprinājumam, novietojumam un redzamībai caur to jāatbilst Ministru kabineta 2017.gada 30.maija noteikumu Nr. 295. “Noteikumi par transportlīdzekļu valsts tehnisko apskati un tehnisko kontroli uz ceļa” (turpmāk Noteikumi Nr.295.) prasībām, piem., kodos 6.2.1. (bojājumi, pārveidojumi, bīstami izvirzījumi), 6.2.9. (pasažieru apdraudējumi, stiprinājumi), 9.4.2. (caurredzamība) un tml.Bez tam, Noteikumi Nr.295. paredz, ka pabeidzot transportlīdzekļa tehniskās apskates vai tehniskās kontroles uz ceļa procesu, inspektors transportlīdzekļa vadītājam vai uzrādītājam izsniedz tehniskās apskates protokolu, pamato savu lēmumu un sniedz skaidrojumu par tiem trūkumiem un bojājumiem, kuriem pievēršama uzmanība turpmākajā transportlīdzekļa ekspluatācijas gaitā, par tiem trūkumiem un bojājumiem, kurus nepieciešams novērst, kā arī par tiem bojājumiem, kuru dēļ transportlīdzekļa ekspluatācija ir aizliegta, savukārt, transportlīdzekļa vadītājs vai uzrādītājs ar parakstu apliecina, ka transportlīdzekļa trūkumu un bojājumu novērtējums ir izskaidrots.Lai izvairītos no Noteikumos Nr.295. noteiktajos gadījumos paredzētās fiziskas tehniskās apskates protokola un tehniskās kontroles uz ceļa protokola parakstīšanas ar pildspalvu, tā mazinot iespējamo kontaktu un ievērotu drošu distanci, noteikumu projekts paredz, ka transportlīdzekļa vadītājam vai uzrādītājam pēc inspektora skaidrojuma par konstatētajiem trūkumiem un bojājumiem nav jāparaksta tehniskās apskates protokolu vai tehniskās kontroles uz ceļa protokolu.Saskaņā ar Paziņošanas likuma 6.panta pirmo un trešo daļu, saņemot dokumentu vai informāciju uz vietas iestādē, adresāts par to parakstās, izņemot gadījumu, kad saskaņā ar normatīvajiem aktiem parakstīšanās par saņemšanu nav nepieciešama. Ja dokumentu paziņo uz vietas iestādē, bet adresāts atsakās šo dokumentu pieņemt, tas uzskatāms par paziņotu ar brīdi, kad adresāts atteicies dokumentu pieņemt. Par adresāta atteikšanos pieņemt dokumentu izsniedzējs izdara atzīmi, norādot atteikšanās iemeslu. Adresāts ir tiesīgs attiecīgajai atzīmei rakstveidā pievienot savu viedokli.Ievērojot, ka Projekts paredz, ka par protokola saņemšanu parakstīšanās nav nepieciešama, kā arī to, ka personai protokols tiks paziņots normatīvajos aktos noteiktajā kārtībā, apstāklis, ka protokols netiek parakstīts, neietekmē tā pārsūdzēšanu normatīvajos aktos noteiktajā kārtībā.Tādējādi Projekts paredz noteikt, ka: - transportlīdzekļu vadīšanas apmācību un pirmās palīdzības mācību kursu praktiskās daļas individuālu apguve un noslēguma pārbaudījuma kārtošana būs atļauta, ja persona mācības uzsākusi līdz 2020. gada 20. decembrim. Par šā apakšpunkta nepiemērošanu tiek pieņemts atsevišķs Ministru kabineta lēmums, izvērtējot epidemioloģisko situāciju.- apmācības būs atļautas, ka tās nepieciešamas iecelšanai amatā vai darba tiesisko attiecību nodibināšanai un izpildei, sertifikātu, licenču, apliecinājumu, apliecību un citu tamlīdzīgu dokumentu saņemšanai, uzturēšanai, termiņa pagarināšanai vai atjaunošanai, kā arī profesionālās kvalifikācijas atzīšanai un kompetences atbilstības apliecināšanai;- individuālās apmācībās būs atļautas tikai pēc iepriekšēja pieraksta, kā arī dalībniekiem būs jāapliecina, ka tiem nav Covid-19 simptomi, nav jāatrodas pašizolācijā vai arī persona ir vakcinēta. Pret Covid-19 infekciju;- jānodrošina, ka apmācību laikā nebūtu iespējams kontakts starp divām atsevišķām apmācāmajām personām, tāpat apmācību norēķinu nebūs iespējami ar skaidru naudu, bet tikai bezskaidras naudas norēķinu; - būs arī jālieto apmācības laikā respirators bez vārsta pasniedzējam, bet apmācāmai personai jālieto mutes un deguna aizsegu vai respiratoru bez vārsta;- jānodrošina, ka pēc katra apmācāmā tiek vēdināts transportlīdzeklis apmēram 15 minūtes, kā arī ir jāveic transportlīdzekļa vadības ierīču dezinfekcija; - pasniedzējam vienu reizi nedēļā ir jāveic Covid-19 tests vai arī tam ir jābūt vakcinētam pret Covid-19. Autoskolai ir jāpieprasa pasniedzējam iesniegt apliecinājumu par vakcināciju pret Covid-19 vai veikto Covid-19 testu;- apmācības laikā transportlīdzeklī ir jānodrošina nepārtrauktu svaiga gaisa piekļuve caur atvērtu transportlīdzekļa sānu stiklu vai jāieslēdz dalīto ventilēšanas sistēmu, ja tāda ir pieejama. - mācības tiek organizētas atbilstoši normatīvajiem aktiem par apmācību pirmās palīdzības sniegšanā un klātienes mācību laikā tiek nodrošināti visi piesardzības pasākumi atbilstoši Neatliekamās medicīniskās palīdzības dienesta izstrādātajām un Slimību profilakses un kontroles centra un Veselības inspekcijas saskaņotajām rekomendācijām;- noteikt, ka transportlīdzekļos atļauts uzstādīt nesertificētu vai nemarķētu, caurspīdīga materiāla (piemēram, plastikāta) aizsargkonstrukciju, kas norobežo transportlīdzekļa vadītāja vietu no pasažieru vietām;- noteikt, ka transportlīdzekļa vadītājam vai uzrādītājam pēc inspektora skaidrojuma par konstatētajiem trūkumiem un bojājumiem nav jāparaksta tehniskās apskates protokolu vai tehniskās kontroles uz ceļa protokolu.Satiksmes ministrija arī norāda, ka sākot ar 2021.gada 1.martu, realizējot praktiskās braukšanas apmācības klātienē epidemioloģisko ierobežojumu laikā, jau tiek ievēroti šādi principi:- apmācības notiek individuāli – apmācāmais un instruktors. Tāda ir vispārpieņemtā prakse, apmācībās ļoti reti piedalās trešās personas, ārkārtējās situācijas laikā tas nav atļauts. Mācības notiek pēc individuāla pieraksta. Apmācāmais praktiskajā treniņā varēs piedalīties tikai pēc dalības attālinātajās teorijas nodarbībās, pirms nodarbības ar parakstu apliecinot, ka viņam nav elpceļu saslimšanas pazīmju un viņš neatbilst nevienai cilvēku grupai, kurai šobrīd būtu jāatrodas mājas izolācijā vai karantīnā. - saskaņā ar iepriekšēju pierakstu, apmācāmie savstarpēji nesatiekas. Autoskolas vai instruktori individuāli (autoskolas to kontrolē) sastāda nodarbību grafiku ar konkrētu tikšanās vietu un laiku, apmācāmie tiek aicināti ierasties konkrētajā laikā, instruktori aizpilda veikto nodarbību grafiku. - apmācāmais un instruktors lieto maskas (papildus var arī lietot cimdus). Autoskolas nosaka šo pienākumu, kontrole var tikt veikta autoskolai organizējot kontrolpārbaudes. - pēc katra apmācāmā tiek vēdināts transportlīdzeklis (apmēram 15 minūtes), tiek veikta tā virsmu un vadības ierīču dezinfekcija.- vēdināšanas un dezinfekcijas laiks tiek ietverts nodarbību grafikā, pasākumu veikšanu apliecina instruktors, autoskola var veikt kontrolpārbaudes.- apmācības laikā ieslēdz dalīto ventilēšanas sistēmu (ja tāda ir pieejama). Ja automašīnā tāda ir uzstādīta, autoskolas instruktoram nosaka, ka tā ir jālieto. - samaksa par apmācībām tiek veikta, izmantojot bezskaidras naudas norēķinus. Autoskolas informē par šādu kārtību apmācāmos un ievēro to savā darbībā, visi norēķini notiek tikai caur autoskolu.- instruktors reizi nedēļā veic Covid-19 testu vai arī ir vakcinēts. Autoskola pieprasa instruktoriem iesniegt apliecinājumu par vakcināciju vai veikto Covid-19 testu. Atbilstoši MK noteikumu 360 41. punktā minētajam, ārstniecības iestāde personām, kas ietilpst kādā no Covid-19 infekcijas riska grupām, nodrošina izmeklējumus Covid-19 infekcijas diagnostikai. Tas attiecināms arī uz autoskolu braukšanas instruktoriem. Bez maksas iedzīvotāju testēšana tiek nodrošināta atbilstoši Slimību profilakses un kontroles centra tīmekļvietnē publicētajiem nosacījumiem Covid-19 infekcijas izmeklēšanai un slimības diagnostikai. Atbilstoši aktuālajam Covid-19 testēšanas algoritmam autoskolu braukšanas instruktori, pirms testēšanas laboratorijā uzrādot autoskolas braukšanas instruktoru apliecību, deguna un rīkles iztriepi SAR-CoV-2 RNS noteikšanai veic vienu reizi divās nedēļās. Tāpat personām, kuras ir pārslimojušas Covid-19 infekciju, nav nepieciešams veikt rutīnas skrīningu un izmeklēšanu pēc epidemioloģiskajām indikācijām uz Covid-19 infekciju trīs mēnešus pēc saslimšanas datuma vai Covid-19 infekciju apstiprinošā parauga ņemšanas datuma, ja gadījums bija asimptomātisks.Nodrošinot transportlīdzekļu vadītāju apmācības, atbildīgās institūcijas atbilstoši kompetencei nodrošinās transportlīdzekļu vadītāju apmācību procesa kontroli, vienlaikus izvērtējot visus papildu pasākumus, kas varētu iespējami samazināt inficēšanās riskus. Šo pasākumu ieviešanai ir jānodrošina, ka apmācību atjaunošana nepaaugstinās riskus Covid-19 izplatībai Latvijā.  |
| 3. | Projekta izstrādē iesaistītās institūcijas un publiskas personas, kapitālsabiedrības | Satiksmes ministrija, VAS “Ceļu satiksmes drošības direkcija”, Autoskolu asociācija, Braukšanas instruktoru biedrība un Drošas braukšanas skola. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz komersantiem, izglītības iestādēm un speciālistiem, kuri nodrošina transportlīdzekļu vadītāju apmācību, kā arī personas, kuras vēlas iegūt transportlīdzekļa vadītāja apliecību, tāpat arī uz komersantiem, kuri nodarbina autovadītājus (autopārvadājumu uzņēmumi, piegādes uzņēmumiem, loģistikas uzņēmumiem u.tml). |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Autoskolas, Valsts akciju sabiedrība “Ceļu satiksmes drošības direkcija” un Valsts policija, veicot transportlīdzekļu tehniskā stāvokļa novērtējumu, tiem piedaloties ceļu satiksmē. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks īstenots esošu institūciju un cilvēkresursu ietvaros. Projektā paredzētie pasākumi tiks nodrošināti piešķirto valsts budžeta līdzekļu ietvaros. Saistībā ar Projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāre I.Stepanova